Skat har fundet ud af, at Lina og hendes mand skylder 55.000 kr i skat, og derfor trækker de nu 6500 pr måned. Det efterlader 18.837 kr til mor, far og tre børn, og nu er mor desperat. Hun mener at et afdrag på 2000 pr måned må være rimeligt.

- Ja, vi får nogle ydelser fra det offentlige

- Som er min førtidspension og min mands kontanthjælp.

- Tror i vi selv har valgt dette ?

Det er sgu ikke noget ønskescenarie

- Nej, det er sgu intet ønskescenarie at være på.

- Vi får 7811 kr og 9693 kr + bidrag fra en ex på 1333 kr. Total ialt 18837 kr pr måned.

- Det er selvfølgelig mange penge, men det er ikke nok, når man skal betale faste udgifter.

Sådan indleder Lina G et nødråb til nationen!. Hun har forsøgt at skrive på Facebook, ligesom hun også har sendt live på Facebook, men der er ikke ret mange, der lytter eller liker, og derfor prøver hun nu nationen! For SKAT har nemlig trukket 6500 kr fra parret pr måned, og sat deres fradrag til nul procent, og nu er situationen kritisk.

Ikke en joke at tage så mange penge fra en familie

- Ja. det drejer sig om kildeskat og ja, vi har ikke sagt på noget tidspunkt, at vi ikke vil samarbejde.

- Men Skat tror det er 'halløj i klostret' ,vi skal se på. Øhh nej, det er faktisk mit liv og det er ikke en joke at tage så mange penge fra en familie, som er økonomisk ramt.

- Filmen knækker altså snart her for mig og min familie. Jeg har behov for hjælp, men der er ingen som lytter. Der er ingen hjælp at hente

- Jeg har forsøgt at råbe nogle politikere op via mit opslag, men intet har givet pote endnu.

- Så håber derfor i kan gøre en forskel for mig og mange andre ud i fremtiden, skriver LIna, der har sendt sit familien budget med. Og som du kan se, så er der ikke meget til overs til mad og andre fornøjelser.

Rådighedsbeløb på 1395 kr - til en familie på fem

Husleje 8084,- kr pr.mdr

Gas 613,- kr pr.mdr

Dong 614,6- kr pr. mdr

Buskort 830,- kr pr mdr

Tv + internet 1156,- kr pr mdr

Mobil 692,- kr pr mdr

Forsikring 732,-kr pr. mdr

Samvær betaling 1184,- kr pr. ndr

Skal betale bidrag 1333,- kr ( da vi har din, min og vores barn)

Medicin 1203,- kr pr mdr

Bil ca 1000 kr inkl. benzin pr. mdr

Total ialt. 17442,- kr.

Vi vil gerne afdrage - men 6500 pr måned er for meget

Det giver et rådighedsbeløb til mad osv på ca 1395 kr + /-. Og det er til en familie på 5, skriver Lina, der håber, at Skat nu giver dem de 6500 kr tilbage, der er trukket i november måned, og giver dem deres fradrag igen:

- De siger vi skylder 55.000 i skat, og vi vil også kunne afdrage, men 6500 kr er for meget. Vi synes 2000 kr er rimeligt, siger Lina, der nu har søgt julehjælp, og håber at hendes ansøgning kommer igennem.

Men hvad synes du?